**Podmienky priameho predaja majetku obce**

V súlade s ustanovením  § 9a ods. 1 písm. c) zákona č. 138/1991 Zb. o majetku obcí v znení neskorších predpisov  Obec Kalná Roztoka  zverejňuje zámer predať svoj majetok priamym predajom.

**Predmet prevodu:**Predmetom priameho predaja je pozemky parc. č. C-KN 321/2 trvalé trávne porasty o výmere 437 m2,  parc. č. C – KN 321/5 zastavané plochy a nádvoria o výmere 45 m2, parc. č. C-KN 321/6 ostatné plochy o výmere 254 m2, pozemok č. C-KN 322/1 trvalé trávne porasty o výmere 374 m2, pozemok parc. č. 322/2 trvalé trávne porasty o výmere 952 m2, v katastrálnom území Kalná Roztoka, zapísané na LV č. 702 na katastrálnom odbore Okresného úradu Snina. Minimálna cena za predaj pozemkov je 2.120,00 €, pričom ide o stanovenú všeobecnú hodnotu pozemku podľa znaleckého posudku č. 40/2018 vypracovaného znalcom Ing. Janou Ihnátovou  zo dňa 24.05.2018.

**Ostatné podmienky prevodu**: Kupujúci znáša všetky náklady spojené s  podaním kúpnej zmluvy na vklad do príslušného katastra nehnuteľností.

Cenovú ponuku s navrhovanou cenou za prevod pozemku doručia záujemcovia na Obecný úrad v Kalnej Roztoke, Kalná Roztoka 199, 067 72 Klenová najneskôr  dňa 20. 06. 2018 do 12.00 h. Na ponuky doručené po uvedenom termíne sa neprihliada. Schválenie vybratých cenových ponúk sa uskutoční na rokovaní obecného zastupiteľstva najneskôr 1 mesiac od ukončenia súťaže. Vyhlasovateľ  bude písomne informovať víťazných účastníkov o prijatí ich návrhov ako aj účastníkov, ktorí  neuspeli o odmietnutí ich návrhov bez zbytočného odkladu.

*Zverejnené dňa 05.06.2018*